APSTIPRINĀTS

Rīgas Stradiņa universitātes

iepirkuma komisijas

2018.gada 16.augusta sēdē,

protokols Nr.54-11/82/1

IEPIRKUMA

**Dažādu individuālo aizsardzības līdzekļu iegāde**

NOLIKUMS

ID Nr. RSU-2018/24/ZI-MI

Rīga, 2018

**1. Vispārīga informācija**

1.1. Iepirkums tiek rīkots pamatojoties uz Publisko iepirkumu likuma (turpmāk – PIL) 9.pantu.

* 1. **Pasūtītājs**

Pasūtītāja nosaukums: Rīgas Stradiņa universitāte (turpmāk – Pasūtītājs).

Reģistrācijas numurs: 90000013771

Juridiskā adrese: Dzirciema iela 16, Rīga LV-1007.

Pasūtītāja profila adrese: <http://www.rsu.lv>

**1.3.** **Iepirkuma nosaukums un identifikācijas numurs**

“Dažādu individuālo aizsardzības līdzekļu iegāde” atbilstoši nolikuma un izvirzīto minimālo tehnisko specifikāciju prasībām, identifikācijas Nr.RSU-2018/24/ZI-MI (turpmāk – Iepirkums).

**1.4. Iepirkuma priekšmets**

1.4.1. Iepirkuma priekšmets ir Dažādu individuālo aizsardzības līdzekļu iegāde (turpmāk - Preces), saskaņā ar Tehnisko specifikāciju/Tehnisko - finanšu piedāvājumu (Iepirkuma nolikuma ***2. pielikums***).

**1.5. CPV kods**:

**Galvenais CPV kods:** [35800000-2](https://www.iub.gov.lv/lv/iubcpv/parent/3978/clasif/main/) - Individuālais un atbalsta aprīkojums.

**1.6. Iepirkuma līgums, tā izpildes laiks, vieta un būtiskākie nosacījumi:**

1.6.1. Iepirkums paredz pirkuma līguma noslēgšanu.

1.6.2. Pretendents iesniedz piedāvājumu par **pilnībā visām** Minimālajās tehniskajās specifikācijās norādītājām pozīcijām.

1.6.3. Pasūtītājs līguma ietvaros veiks pasūtījumus atbilstoši savām vajadzībām, sasniedzamajiem rezultātiem un finanšu iespējām, iegādi veicot par pretendenta tehniskajā un finanšu piedāvājumā norādītājām cenām attiecīgajās pozīcijās, ņemot vērā pasūtāmo preču daudzumu.

1.6.4. Pirkuma līguma izpildes laiks – Pirkuma līgums tiks slēgts uz 36 (trīsdesmit sešiem) mēnešiem vai līdz kopējā pasūtījumu summa līguma ietvaros sasniegs 41 999.00 EUR bez PVN, atkarībā no tā, kurš nosacījums iestāsies pirmais.

1.6.5. Izpildes vieta: Rīga (precīza piegādes vieta un laiks tiks savstarpēji saskaņoti, veicot pasūtījumu).

1.6.6. Par pasūtījuma izdarīšanas brīdi ir uzskatāms Pasūtītāja pārstāvja elektronisks pieteikums (pa e-pastu) preču pārdošanai un piegādei, kas izdarīts no Pasūtītāja adrešu domēna [www.rsu.lv](http://www.rsu.lv).

1.6.7. Preču piegādes termiņš – 30 (trīsdesmit) kalendāro dienu laikā no pasūtījuma (no nolikuma 1.6.6.punktā minētā pieteikuma) izsūtīšanas dienas.

1.6.6. Preču garantijas termiņš (ja ražotājs noteicis preču garantijas termiņu) – ne mazāks kā ražotāja noteiktais. Preču derīguma termiņam (ja ražotājs noteicis preču derīguma termiņu) uz preču pieņemšanas brīdi pie Pasūtītāja ir jāatbilst ražotāja noteiktajam maksimālajam derīguma termiņam, ievērojot šādus nosacījumus:

- ja ražotājs ir noteicis preces maksimālo derīguma termiņu, kas ir garāks kā 24 (divdesmit četri) mēneši, tad derīguma termiņam no preces saņemšanas brīža (pie Pasūtītāja) ir jābūt vismaz 18 (astoņpadsmit) mēnešiem;

- ja ražotājs ir noteicis preces maksimālo derīguma termiņu: 13 (trīspadsmit) līdz 18 (astoņpadsmit) mēnešus, tad derīguma termiņam no preces saņemšanas brīža (pie Pasūtītāja) ir jābūt vismaz 12 (divpadsmit) mēnešiem;

- ja ražotājs ir noteicis preces maksimālo derīguma termiņu: 7 (septiņus) līdz 12 (divpadsmit) mēnešus, tad derīguma termiņam no preces saņemšanas brīža (pie Pasūtītāja) ir jābūt vismaz 6 (sešiem) mēnešiem;

- ja ražotājs ir noteicis preces maksimālo derīguma termiņu: 4 (četrus) līdz 6 (sešus) mēnešus, tad derīguma termiņam no preces saņemšanas brīža (pie Pasūtītāja) ir jābūt vismaz 3 (trim) mēnešiem;

- ja ražotājs ir noteicis preces maksimālo derīguma termiņu, kas nav garāks kā 3 (trīs) mēneši, tad derīguma termiņam no preces saņemšanas brīža (pie Pasūtītāja) ir jābūt vismaz pusei no maksimālā derīguma termiņa.

**1.7. Pretendents**

1.7.1. Pretendents ir PIL noteiktajos gadījumos un atbilstoši spēkā esošo normatīvo aktu prasībām reģistrēts (ja šāda reģistrācija ir nepieciešama saskaņā ar spēkā esošajiem normatīvajiem aktiem) piegādātājs vai piegādātāju apvienība, kas iesniegusi piedāvājumu Iepirkumā.

1.7.2. Ja piedāvājumu iesniedz fizisko vai juridisko personu apvienība jebkurā to kombinācijā (turpmāk – piegādātāju apvienība), piedāvājumā norāda personu, kura pārstāv piegādātāju apvienību Iepirkumā, kā arī katras personas atbildības apjomu. Ja nav norādīta persona, kura pārstāv piegādātāju apvienību Iepirkumā, tad visi piegādātāju apvienības biedri paraksta Iepirkuma pieteikumu.

**1.8. Iepirkuma dokumentu saņemšanas vieta**

1.8.1. Pasūtītājs nodrošina brīvu un tiešu elektronisku pieeju Iepirkuma dokumentiem Pasūtītāja mājaslapā [www.rsu.lv](http://www.rsu.lv) sadaļā “Iepirkumi” (<https://www.rsu.lv/iepirkumi/publiskie-iepirkumi>).

1.8.2. Ja ieinteresētajam piegādātājam nav iespējas iepazīties ar Iepirkuma dokumentiem Iepirkuma nolikuma 1.8.1.punktā noteiktajā kārtībā vai ieinteresētais piegādātājs vēlas saņemt Iepirkuma dokumentus drukātā veidā, Pasūtītājs tos izsniedz ieinteresētajam piegādātājam 3 (trīs) darba dienu laikā pēc tam, kad rakstveidā saņemts šo dokumentu pieprasījums, ievērojot PIL noteikumus.

1.8.3. Par jautājuma un vai pieprasījuma saņemšanas dienu tiek uzskatīts saņemšanas datums RSU darba laikā (no pirmdienas līdz ceturtdienai no plkst.8:30 līdz 17:15 un piektdien no plkst.8:30 līdz 16:00). Ārpus RSU noteiktā darba laika pa e-pastu un/vai pa pastu, un/vai faksu saņemtais informācijas pieprasījums vai jautājums tiek uzskatīts par saņemtu nākamajā darba dienā. Pasūtītājs nodrošina brīvu elektronisku pieeju iepirkuma dokumentiem Pasūtītāja mājaslapas [www.rsu.lv](http://www.rsu.lv) sadaļā “Iepirkumi” (<https://www.rsu.lv/iepirkumi/publiskie-iepirkumi>).

**1.9. Piedāvājumu iesniegšanas vieta un laiks**

1.9.1. Pretendents iesniedz piedāvājumu, kas sagatavots atbilstoši Iepirkuma nolikumam, **līdz 2018.gada 27.augustam plkst.10:00**, Rīgā, Dzirciema ielā 16, Rīgas Stradiņa universitātes Dokumentu pārvaldes arhīva daļā D-korp. 1.stāvs 101.kab.

1.9.2. Ja piedāvājums tiek sūtīts pa pastu, pretendents ir atbildīgs un uzņemas atbildību par to, lai Pasūtītājs saņemtu piedāvājumu Iepirkuma nolikuma 1.9.1.punktā norādītajā termiņā.

1.9.3. Ja piedāvājums iesniegts vai piegādāts Pasūtītājam pēc Iepirkuma nolikuma 1.9.1.punktā norādītā piedāvājuma iesniegšanas termiņa beigām, iepirkuma komisija neatvērtu piedāvājumu nosūta pa pastu atpakaļ uz pretendenta norādīto adresi vai izsniedz pretendentam.

1.9.4.Piedāvājumu atvēršana un vērtēšana notiek slēgtās sēdēs.

**1.10. Papildus informācijas pieprasīšana un sniegšana**

1.10.1. Ieinteresētie piegādātāji jautājumus par Iepirkuma nolikumu iesniedz nosūtot uz e-pastu: anita.vilkaja@rsu.lv un/vai iveta.sakenfele@rsu.lv.

1.10.2. Par jautājuma un vai pieprasījuma saņemšanas dienu tiek uzskatīts saņemšanas datums RSU darba laikā (no pirmdienas līdz ceturtdienai no plkst.8:30 līdz 17:15 un piektdien no plkst.8:30 līdz 16:00). Ārpus RSU noteiktā darba laika pa e-pastu un/vai pa pastu, un/vai faksu saņemtais informācijas pieprasījums vai jautājums tiek uzskatīts par saņemtu nākamajā darba dienā. Pasūtītājs nodrošina brīvu elektronisku pieeju iepirkuma dokumentiem Pasūtītāja mājaslapas [www.rsu.lv](http://www.rsu.lv) sadaļā “Iepirkumi” (<https://www.rsu.lv/iepirkumi/publiskie-iepirkumi> ).

1.10.3. Ja ieinteresētais piegādātājs ir laikus pieprasījis papildu informāciju par Iepirkuma nolikumā iekļautajām prasībām, Pasūtītājs to sniedz 3 (triju) darba dienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām. Pasūtītājs vienlaikus ar papildu informācijas nosūtīšanu (elektroniski) ieinteresētajam piegādātājam, kas uzdevis jautājumu par Iepirkuma nolikumu, ievieto šo informāciju internetā mājas lapā [www.rsu.lv](http://www.rsu.lv) sadaļā “Iepirkumi” (<https://www.rsu.lv/iepirkumi/publiskie-iepirkumi>) pie attiecīgā Iepirkuma nolikuma.

1.10.4. Ieinteresētajam piegādātājam ir pienākums sekot informācijai, kas tiek publicēta RSU mājas lapā saistībā ar Iepirkumu. Ja minētās ziņas Pasūtītājs ir ievietojis interneta mājas lapā, tiek uzskatīts, ka ieinteresētā persona ir saņēmusi papildu informāciju.

* 1. **Piedāvājuma saturs un noformēšanas prasības:**
		1. Piedāvājums jāiesniedz vienā aizlīmētā un aizzīmogotā ar zīmogu un/vai parakstu iesaiņojumā, nodrošinot iesaiņojuma drošību, lai piedāvājuma dokumentiem nevar piekļūt, nesabojājot iesaiņojumu.
		2. Uz piedāvājuma iesaiņojuma jānorāda:

|  |
| --- |
| Rīgas Stradiņa universitāteZinātnes departamenta Iepirkumu nodaļaD-korp. 1.stāvs 101.kab.*pretendenta nosaukums, juridiskā adrese un tālrunis*piedāvājums Iepirkumā **“Dažādu individuālo aizsardzības līdzekļu iegāde”** identifikācijas Nr.: RSU-2018/24/ZI-MI**Neatvērt līdz – 2018.gada 27.augustam.** |

### Iepirkumā jāiesniedz piedāvājuma **1 (viens) oriģināls ar pievienotu parakstītu tehniskās specifikācijas/tehniskā un finanšu piedāvājuma formu** (2.pielikums). Uz piedāvājuma oriģināla titullapas jābūt norādei “ORIĢINĀLS”. Papildus tehniskās specifikācijas/tehniskā un finanšu piedāvājuma formu iesniedz elektroniski, MS WORD, MS Excel (vai ekvivalentā) formātā (CD vai USB datu nesējā).

### Ja tiek konstatētas pretrunas starp piedāvājuma dokumenta oriģinālu un elektroniski iesniegto tehnisko specifikāciju/tehnisko un finanšu piedāvājumu, vērtēti tiek piedāvājuma dokumenta oriģināli.

### Pretendents ir tiesīgs iesniegt tikai vienu piedāvājuma variantu. Pretendenti, kuru piedāvājums ir nepilnīgs vai ir iesniegti piedāvājuma varianti kādā no preču pozīcijām, tiks izslēgti no turpmākas dalības Iepirkumā..

### Piedāvājumu paraksta pretendenta paraksttiesīgā persona vai pilnvarotā persona (pievienojot pilnvaru).

### **Piedāvājumu papildināšana un atsaukšana:**

### 2.1. Pretendentam ir tiesības papildināt vai atsaukt savu piedāvājumu līdz Iepirkumā noteiktajam piedāvājumu iesniegšanas termiņam. Atsaukumam ir bezierunu raksturs un tas izslēdz pretendenta atsauktā piedāvājuma tālāku dalību Iepirkumā.

### 2.1.1. Uz piedāvājuma papildinājuma vai atsaukuma iesaiņojuma norādāma Iepirkumā 1.11.2.punktā noteiktā informācija un papildus norāde: “PAPILDINĀJUMS” vai “ATSAUKUMS”.

### 2.2. Iesniedzot piedāvājumu pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums vai pieteikums ir cauršūts vai caurauklots.

### 2.3. Visi piedāvājuma pielikumi ir tā neatņemamas sastāvdaļas.

### 2.4. Visas piedāvājumā ietvertās cenas norāda *euro* (EUR) un cenās iekļauj visus piemērojamos nodokļus, izņemot pievienotās vērtības nodokli (turpmāk – PVN), kas tiek norādīts atsevišķi.

**3. Pretendenta izslēgšanas noteikumi, prasības pretendentam, pretendenta iesniedzamie dokumenti**

3.1. Pretendents savam piedāvājumam pievieno pieteikumu dalībai Iepirkumā (Iepirkuma nolikuma ***1.pielikums***), ko paraksta pretendenta pārstāvis ar pārstāvības tiesībām. Pretendents pievieno amatpersonas ar pārstāvības tiesībām izdotu pilnvaru (oriģinālu vai apliecinātu kopiju) citai personai parakstīt piedāvājumu un līgumu, ja tā atšķiras no LV Uzņēmumu reģistrā norādītās. Kompetentas institūcijas izsniegta izziņa par amatpersonu paraksta tiesībām, ja pretendents ir reģistrēts ārvalstīs. Pretendents pieteikuma vēstulē norāda informāciju, vai piedāvājumu iesniegušā pretendenta uzņēmums vai tā piesaistītā apakšuzņēmēja, tostarp, personas, uz kuras iespējām pretendents balstās pieredzes apliecināšanai, uzņēmums atbilst mazā vai vidējā uzņēmuma statusam[[1]](#footnote-1).

3.2. Prasības pretendentam, lai piedalītos Iepirkumā un iesniedzamie dokumenti:

|  |  |
| --- | --- |
| **Prasības** | **Iesniedzamie dokumenti** |
| 3.2.1. Pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām (LV Uzņēmumu reģistrā vai līdzvērtīgā reģistrā ārvalstīs). | 3.2.1.1. Iepirkuma komisija pārbauda informāciju par pretendentu, kurš ir reģistrēts LV Komercreģistrā Uzņēmumu reģistra mājaslapā (<http://www.ur.gov.lv/>).3.2.1.2. Pretendents, kurš nav reģistrēts LV Komercreģistrā, iesniedz komercdarbību reģistrējošas iestādes ārvalstīs izdotu reģistrācijas apliecības kopiju. |

1. **Tehniskais un finanšu piedāvājums**
	1. Pretendents tehnisko piedāvājumu iepirkuma procedūrā sagatavo un iesniedz **par visām pilnībā tehniskajā specifikācijā norādītajām pozīcijām** atbilstoši Pasūtītāja tehniskās specifikācijas/tehniskā un finanšu piedāvājuma formas (2.pielikumam) izvirzītajām minimālajām tehniskajām prasībām.
	2. **Ja netiks piedāvāta kaut viena no preču pozīcijām attiecīgajā iepirkuma procedūrā vai kādā no preču pozīcijām tiks konstatētas neatbilstības izvirzītajām minimālajām tehniskajām prasībām, iesniegtais piedāvājums tiks noraidīts pilnībā un nākamajā izvērtēšanas procesā tas netiks vērtēts.**
	3. Pretendents var piedāvāt labāku tehnisko piedāvājumu nekā tas noteikts tehniskajās specifikācijās, bet tam ir jāatbilst vismaz tehniskajā specifikācijā noteiktajām minimālajām prasībām (atbilstību nosaka Komisija) un citām tehniskajam piedāvājumam izvirzītajām prasībām. Tehnisko specifikāciju/tehnisko un finanšu piedāvājumu paraksta pretendenta amatpersona ar pārstāvības tiesībām.

4.4. Pretendents nedrīkst mainīt tehniskās specifikācijas/tehniskā un finanšu piedāvājuma formu un pozīciju numerāciju.

4.5. Pretendents ir atbildīgs par sniegto ziņu patiesumu. Ja Komisija, pārbaudot tehniskajā piedāvājumā sniegto informāciju, noskaidro, ka tā neatbilst tehniskajās specifikācijās minētajām minimālajām prasībām, pretendents no līdzdalības Iepirkumā tiek izslēgts.

4.6. Kolonnā “Pretendenta tehniskais piedāvājums un piedāvātās preces iepakojuma apjomu aizpildīt tikai par 15., 17., 20. un 21.pozīciju” (5.kolonna) norāda piedāvājuma tehniskās specifikācijas aprakstu un iepakojumu apjomu attiecīgajās pozīcijās. Papildus pretendents 6.kolonnā “Kataloga nosaukums, preces kataloga kods un interneta vietne/-es, kur Komisija var pārliecināties par piedāvājuma atbilstību izvirzītajām minimālajām tehniskajām specifikācijām” norāda kataloga nosaukumu, preces kataloga kodu un interneta vietni/-es, kur Pasūtītājs var pārliecināties par piedāvātās preces atbilstību izvirzītajām minimālajām tehniskajām specifikācijām.

4.7. Kolonnā “Pretendenta tehniskais piedāvājums un piedāvātās preces iepakojuma apjomu aizpildīt tikai par 15., 17., 20. un 21.pozīciju” (5.kolonna) pretendents norāda, kādos **neatvērtos iepakojumos** veidojas tehniskajā specifikācijā noteiktais iepakojuma apjoms, kas attiecas uz pozīcijām, kurās tas iespējams.

4.7.1. Pretendents, iesniedzot piedāvājumu, ir tiesīgs piedāvāt arī mazākus iepakojumus (bet arī tiem ir jābūt neatvērtiem iepakojumiem, tā, lai Pasūtītājs varētu identificēt preci, piemēram, pēc pretendenta tehniskajā piedāvājumā norādītā preces kataloga koda) tajās pozīcijās, kurās tas ir iespējams, tomēr, kopējam iepakojumu skaitam summāri ir jānodrošina minimālajās tehniskajās specifikācijās (3.kolonnā) norādīto viena iepakojuma daudzumu (piemēram, ja Pasūtītāja norādītais viens iepakojums ir 400 gab., tad pretendents var piedāvāt mazākus iepakojumus, piem., 200 gab. x 2 u.c. iepakojumu kombinācijas), **pretendentam precīzi jānorāda minētās iepakojumu apjoma kombinācijas** tehniskās specifikācijas kolonnā “Pretendenta piedāvātās preces iepakojuma apjoms (saskaņā ar 4.kolonnā norādīto vienību)” (7.kolonna).

4.7.2. Gadījumā, ja pretendenta norādītajā/-ās interneta vietnē/-ēs nebūs atrodama informācija par iepakojuma apjomu, tad pretendentam kopā ar piedāvājumu papildus jāiesniedz papildmateriāli drukātā veidā, no kuriem būtu redzama informācija par iepakojuma apjomu, vai jāiesniedz pretendenta paraksttiesīgās personas apliecinājums par iepakojuma apjomu.

4.7.3. Pretendents, kurš summāri piedāvās tehniskajai specifikācijai neatbilstošu iepakojuma apjomu kādā no preču pozīcijām, t.i., gadījumā, ja Pretendents piedāvās lielāku vai mazāku iepakojumu, nekā tas noteikts minimālajās tehniskajās specifikācijās (saskaņā ar 3.kolonnā norādīto iepakojuma apjomu), piemēram, ja prasītā iepakojuma apjoms ir 400 gab., bet Pretendents iesniegs 1 iepakojumu, kurā ir 500 gab., vai 2 iepakojumus - katrā ar 250 gab., un nebūs piedāvājumā norādījis interneta vietni/-es, vai piedāvājumam nebūs pievienojis papildmateriālus SKENĒTĀ veidā, kuros būtu atrodama informācija par iepakojuma apjomu, vai nebūs pievienojis paraksttiesīgās personas apliecinājumu, ka līguma slēgšanas tiesību piešķiršanas gadījumā spēs nodrošināt tehniskās specifikācijas kolonnas “Minimālās tehniskās specifikācijas” (3.kolonna) noteikto un nolikuma 4.7.punktā noteikto, attiecīgā pretendenta iesniegtais piedāvājums tiks noraidīts pilnībā.

4.8. Ja kādā no pretendenta piedāvājumā norādītajām interneta vietnēm ir atšķirīgi tehniskie parametri, kuri neatbilst Pasūtītāja izvirzītajām minimālajām tehniskajām specifikācijām, vai nav atrodams apstiprinājums kādai no Pasūtītāja minimālajās tehniskajās specifikācijās izvirzītajām prasībām, pretendents savam piedāvājumam pievieno dokumentāciju (ražotāja izdotas brošūras, lietošanas instrukcijas un citus dokumentus, kas apliecina iesniegtā piedāvājuma atbilstību nolikumā izvirzītajām minimālajām prasībām), kas pierāda, ka iesniegtais piedāvājums atbilst izvirzītajām minimālajām tehniskajām specifikācijām.

4.9. Gadījumā, ja izvirzītajās minimālajās tehniskajās specifikācijās norādīts konkrēts preču vai standarta nosaukums vai kāda cita norāde uz specifisku preču izcelsmi, kā, piemēram, norādīta atsauce uz konkrētu katalogu un konkrētu preces kataloga kodu, īpašu procesu, zīmolu, pretendents var piedāvāt ekvivalentas preces vai atbilstību ekvivalentiem standartiem, kas atbilst Pasūtītāja izvirzītajām minimālajām tehniskajām specifikācijām, parametriem un nodrošina minimālajās tehniskajās specifikācijās izvirzītās prasības. Gadījumā, ja pretendents, lai pierādītu, ka piedāvātā prece atbilst Pasūtītāja izvirzītajām minimālajām tehniskajām specifikācijām, savā tehniskajā piedāvājumā atsaucas uz kādu no Latvijas nacionālajiem standartiem vai Eiropas adaptētajiem standartiem, piemēram, ka piedāvātā prece atbilst ISO un/vai DIN, un/vai citiem Latvijas vai Eiropas adaptētajiem standartiem, pretendents papildus savam tehniskajam piedāvājumam pievieno dokumentāciju un/vai paskaidrojuma rakstu, kurā ir norādīts, kuras piedāvātās preces tehniskie parametri ir atbilstoši un pierādāmi kā atbilstoši Pasūtītāja izvirzītajām minimālajām tehniskajām specifikācijām (piemēram, piedāvātās preces izmēri utt.).

4.10. Pretendents savam piedāvājumam var pievienot tehnisko informāciju DRUKĀTĀ VEIDĀ (ražotāja izdotas brošūras, lietošanas instrukcijas un citus dokumentus, kas apliecina iesniegtā piedāvājuma atbilstību nolikumā izvirzītajām minimālajām prasībām), kur Pasūtītājs var pārliecināties par piedāvātās preces atbilstību izvirzītajām minimālajām tehniskajām specifikācijām. Tehniskajā piedāvājumā (6.kolonnā) pretendents norāda lapaspusi atbilstoši iesniegtajai papildus informācijai (kā arī iekrāso informatīvajos materiālos konkrētās teksta daļas), kur var atrast atbilstību Pasūtītāja izvirzītajām minimālajām tehniskajām specifikācijām, ja dokumentācija iesniegta DRUKĀTĀ VEIDĀ.

4.11. Gadījumā, ja piedāvājuma vērtēšanas gaitā Pasūtītājs secinās, ka pretendenta piedāvājumā norādītajā/-ās interneta vietnē/-ēs tehniskie parametri neatbilst Pasūtītāja izvirzītajām minimālajām tehniskajām specifikācijām vai iesniegtajā tehniskajā piedāvājumā nav atrodami apstiprinājumi par piedāvāto preču atbilstību Pasūtītāja izvirzītajām minimālajām tehniskajām specifikācijām, t.sk. par iepakojuma apjomu, pozīcijās, kurās iepakojuma apjoms ir norādīts, un pretendents savam piedāvājumam nebūs pievienojis tehnisko dokumentāciju/informāciju, kur Pasūtītājs var pārliecināties par piedāvājuma atbilstību izvirzītajām minimālajām tehniskajām specifikācijām, pretendenta piedāvājums tiks noraidīts.

4.12. Ja iesniegtā tehniskā informācija ir svešvalodā, pretendents pievieno tulkojumu latviešu valodā tām teksta daļām, kuras tas ir norādījis tehniskajā piedāvājumā un atzīmējis dokumentācijā, kur Pasūtītājs var pārliecināties par piedāvājuma atbilstību izvirzītajām minimālajām tehniskajām specifikācijām.

4.13. Kolonnu “Vienas vienības (preces 1 gab. / 1 iepak. / 1 pāris) cena EUR bez PVN” (7.kolonna) pretendents aizpilda, cenas norādot EUR valūtā, 2 (divas) zīmes aiz komata. Piedāvājuma cenā jābūt ietvertām visām izmaksām. Papildus izmaksas līguma darbības laikā netiks pieļautas.

4.14. Piekrišanu zem tehniskās specifikācijas/tehniskā un finanšu piedāvājuma pretendents apliecina, parakstot aizpildīto veidlapu.

4.15. Pretendenta tehniskajam piedāvājumam skaidri, viennozīmīgi un nepārprotami jāatspoguļo nolikuma tehniskās specifikācijas/tehniskā un finanšu piedāvājuma 3.kolonnā “Minimālās tehniskās specifikācijas” minimālo prasību izpilde.

4.16. Finanšu piedāvājumu sagatavo un iesniedz **par visām pilnībā tehniskajā specifikācijā norādītajām pozīcijām** atbilstoši Pasūtītāja tehniskās specifikācijas/tehniskā un finanšu piedāvājuma formai (2.pielikumam).

4.17. Finanšu piedāvājumā norādītajās cenās jābūt iekļautām visām izmaksu pozīcijām, kas saistītas ar Preces piegādes nodrošināšanu atbilstoši Tehniskajai specifikācijai. Papildus izmaksas iepirkuma līguma darbības laikā netiks pieļautas

4.18. Finanšu piedāvājumā cena norādāma *euro* (EUR), norādot piedāvātās cenas ar precizitāti 2 (divi) cipari aiz komata, un tajā jābūt ietvertiem visiem nodokļiem un nodevām, izņemot pievienotās vērtības nodokli.

**5. Līguma slēgšanas tiesību piešķiršana**

5.1.Piedāvājumu vērtēšana

5.1.1. Iepirkuma komisija piedāvājumu vērtēšanu veiks šādos etapos:

5.1.1.1. piedāvājuma noformējuma pārbaude;

5.1.1.2. pretendentu atlase;

5.1.1.3. tehniskā – finanšu piedāvājuma vērtēšana;

5.1.1.4. saimnieciski visizdevīgākā piedāvājuma noteikšana, ņemot vērā tikai cenu, t.i., piedāvājums ar viszemāko kopējo piedāvāto līgumcenu (EUR bez PVN) par visām iepirkuma procedūras preču pozīcijām, sasummējot katras pozīcijas vienas vienības piedāvāto līgumcenu (saskaņā ar tehniskās specifikācijas 4.kolonnā norādīto vienību).

5.1.2. Iepirkuma komisija attiecībā uz pretendentu, kuram būtu piešķiramas līguma slēgšanas tiesības, pārbauda PIL 9.panta astotajā daļā norādīto izslēgšanas gadījumu esamību PIL 9.panta devītajā daļā noteiktajā kārtībā. Ja Pasūtītājs informāciju par pretendentu, kas ir par pamatu pretendenta izslēgšanai no turpmākās dalības Iepirkumā, iegūst tieši no kompetentās institūcijas, datubāzēs vai no citiem avotiem, pretendents atbilstoši PIL noteikumiem ir tiesīgs iesniegt izziņu vai citu dokumentu par attiecīgo faktu gadījumos, kad Pasūtītāja iegūtā informācija neatbilst faktiskajai situācijai.

5.1.3. Katrā vērtēšanas posmā vērtē tikai to pretendentu piedāvājumus, kas nav noraidīti iepriekšējā vērtēšanas posmā.

5.1.4. **Piedāvājuma izvēles kritērijs ir saimnieciski visizdevīgākais piedāvājums, ņemot vērā tikai cenu, t.i., piedāvājums ar viszemāko kopējo piedāvāto līgumcenu (EUR bez PVN) par visām iepirkuma procedūras preču pozīcijām, sasummējot katras pozīcijas vienas vienības piedāvāto līgumcenu (saskaņā ar tehniskās specifikācijas 4.kolonnā norādīto vienību).**

**6. Lēmuma par Iepirkuma rezultātiem pieņemšana un paziņošana.**

6.1. Iepirkuma komisija līguma slēgšanas tiesības piešķir pretendentam, kurš ir piedāvājis Iepirkuma nolikuma prasībām atbilstošu saimnieciski visizdevīgāko piedāvājumu atbilstoši piedāvājuma izvēles kritērijam.

6.2. Visi pretendenti tiek rakstveidā informēti par Iepirkuma rezultātiem 3 (trīs) darba dienu laikā no lēmuma pieņemšanas dienas, nosūtot lēmumu par Iepirkuma rezultātiem uz pretendenta piedāvājumā norādīto elektroniskā pasta adresi un publicējot to RSU mājas lapā pie attiecīgā iepirkuma.

6.3. Ja Iepirkumā nav iesniegti piedāvājumi vai, ja iesniegtie piedāvājumi neatbilst Iepirkuma nolikumā noteiktajām prasībām, iepirkuma komisija pieņem lēmumu izbeigt Iepirkumu bez rezultāta un 3 (trīs) darbdienu laikā pēc tam, kad pieņemts šajā punktā minētais lēmums, publicē publikāciju vadības sistēmā informāciju par iepirkuma izbeigšanu bez rezultāta, kā arī savā pircēja profilā nodrošina brīvu un tiešu elektronisku piekļuvi šim lēmumam.

6.4. Iepirkuma komisija var jebkurā brīdī pārtraukt Iepirkumu un neslēgt līgumu, ja tam ir objektīvs pamatojums. Iepirkuma komisija 3 (trīs) darbdienu laikā pēc tam, kad pieņemts lēmums pārtraukt Iepirkumu, sagatavo un publicē publikāciju vadības sistēmā informāciju par iepirkuma pārtraukšanu, norādot lēmuma pieņemšanas datumu un pamatojumu (informācija tiek pievienota paziņojumam par plānoto līgumu), kā arī savā pircēja profilā nodrošina brīvu un tiešu elektronisku piekļuvi lēmumam.

6.5. Ja iepirkuma komisija, veicot piedāvājumu izvērtēšanu, secinās, ka visi iesniegtie piedāvājumi tiks atzīti par neatbilstošiem nolikumā izvirzītajām minimālajam tehniskajām specifikācijām, Komisija iepirkumu izbeigs bez rezultāta.

6.6. Iepirkuma komisija var pārtraukt Iepirkumu, ja tam ir objektīvs pamatojums.

**7. Iepirkuma komisijas tiesības un pienākumi**

7.1. Piedāvājumu izvērtēšanu veic iepirkuma komisija. Iepirkuma komisija ir tiesīga pieaicināt ekspertu.

7.2. Piedāvājumu atvēršanu un izvērtēšanu iepirkuma komisija veic slēgtā sēdēs bez pretendentu klātbūtnes.

7.3. Iepirkuma komisija ir tiesīga labot aritmētiskās kļūdas pretendentu finanšu piedāvājumā. Par kļūdu labojumu un laboto piedāvājuma summu Iepirkuma komisija paziņo pretendentam, kura pieļautās kļūdas labotas.

7.4. Piedāvājumu izvērtēšanā iepirkuma komisija pārbauda piedāvājumu atbilstību Iepirkuma nolikumā paredzētajiem noteikumiem, prasībām un Iepirkuma tehniskajā specifikācijā izvirzītajām prasībām.

7.5. Iepirkuma komisija atsakās no tālākas piedāvājuma izvērtēšanas gadījumā, ja tiek konstatēts, ka piedāvājums neatbilst kādai no Iepirkuma nolikumā noteiktajām prasībām.

7.6. Pēc piedāvājumu izvērtēšanas iepirkuma komisija pieņem kādu no šādiem lēmumiem:

7.6.1. par kāda no pretendentiem atzīšanu par Iepirkuma uzvarētāju;

7.6.2. par Iepirkuma izbeigšanu, neizvēloties nevienu no pretendentiem, ja Iepirkumam nav iesniegti piedāvājumi, vai arī iesniegtie piedāvājumi neatbilst Iepirkumā noteiktajām prasībām.

7.7. Ja iepirkuma komisija konstatē, ka konkrētais piedāvājums varētu būt nepamatoti lēts, iepirkuma komisija pirms šī piedāvājuma noraidīšanas rakstveidā pieprasa pretendentam detalizētu paskaidrojumu par būtiskajiem piedāvājuma nosacījumiem.

7.8. Ja, izvērtējot pretendenta sniegto paskaidrojumu, iepirkuma komisija konstatē, ka pretendents nav pierādījis, ka tam ir pieejami tādi piedāvājuma nosacījumi, kas ļauj noteikt tik zemu cenu, iepirkuma komisija atzīst piedāvājumu par nepamatoti lētu un tālāk to neizskata.

7.9. Visas pārējās iepirkuma komisijas tiesības un pienākumus, kas nav atrunāti Iepirkuma nolikumā, regulē PIL un citi spēkā esošie normatīvie akti.

7.10. Pēc nepieciešamības iepirkuma komisija var papildus pieprasīt no pretendenta papildus informāciju.

**8. Pretendentu, ieinteresēto piegādātāju tiesības un pienākumi**

8.1. Pretendenti, iesniedzot piedāvājumu Iepirkumā, vienlaicīgi apņemas ievērot visus Iepirkumā noteiktos nosacījumus, t.sk. dokumentu noformēšanā un iesniegšanā un precīzi ievērot Iepirkuma nolikumā un iepirkuma līgumā noteiktās prasības.

8.2. Pretendentam ir pienākums sniegt atbildes uz iepirkuma komisijas pieprasījumiem par papildu informāciju. Ja pretendents nesniedz atbildi uz iepirkuma komisijas uzdotajiem jautājumiem iepirkuma komisijas norādītajā termiņā, iepirkuma komisijai ir tiesības izslēgt pretendentu no turpmākas dalības Iepirkumā.

8.3. Visas pārējās pretendentu, ieinteresēto piegādātāju tiesības un pienākumus, kas nav atrunāti Iepirkuma nolikuma prasībās, regulē PIL un citi normatīvie akti.

8.4. Pretendents, kuram piešķirtas līguma slēgšanas tiesības, līgumu paraksta **5 (piecu)** darba dienu laikā no Pasūtītāja nosūtītā uzaicinājuma parakstīt līgumu nosūtīšanas (arī e-pasta veidā) dienas. Ja norādītajā termiņā pretendents, kuram piešķirtas līguma slēgšanas tiesības, neparaksta līgumu, tas tiek uzskatīts par atteikumu slēgt līgumu ar Pasūtītāju. Puses var vienoties par citu līguma parakstīšanas termiņu.

8.5. Ja izraudzītais pretendents atsakās slēgt līgumu ar Pasūtītāju, iepirkuma komisijai ir tiesības pieņemt lēmumu slēgt līgumu ar nākamo pretendentu, kas ir iesniedzis Iepirkumā saimnieciski visizdevīgāko piedāvājumu ar zemāko cenu,ņemot vērā tikai cenu, t.i., piedāvājumu ar viszemāko kopējo piedāvāto līgumcenu (EUR bez PVN), vai pārtraukt Iepirkumu, neizvēloties nevienu piedāvājumu. Ja pieņemts lēmums slēgt līgumu ar nākamo pretendentu, kas ir iesniedzis Iepirkumā saimnieciski visizdevīgāko piedāvājumu, bet tas atsakās slēgt līgumu, iepirkuma komisija pieņem lēmumu pārtraukt Iepirkumu, neizvēloties nevienu piedāvājumu.

**9. Citi noteikumi**

9.1. Pasūtītājs ir tiesīgs atteikties no līguma noslēgšanas, ja līgumcenas samaksai nav pieejams pietiekošs finansējums..

9.2. Citas saistības attiecībā uz Iepirkuma norisi, kas nav atrunātas Iepirkuma nolikumā, nosakāmas saskaņā ar Latvijas Republikā spēkā esošiem normatīvajiem aktiem.

9.3. Iepirkuma nolikumam pievienoti šādi pielikumi:

1.pielikums – Pretendenta pieteikuma veidlapa par piedalīšanos Iepirkumā;

2.pielikums – Tehniskā specifikācija/Tehniskā un finanšu piedāvājuma veidlapa.

 Iepirkuma komisijas priekšsēdētāja A.Vilkāja

**1.pielikums**

Iepirkuma nolikumam

“Dažādu individuālo aizsardzības līdzekļu iegāde”

 ID Nr. RSU-2018/24/ZI-MI

**PIETEIKUMS**

**par piedalīšanos Iepirkumā**

**“Dažādu individuālo aizsardzības līdzekļu iegāde”**

(identifikācijas Nr. RSU-2018/24/ZI-MI)

Datums: \_\_\_\_\_\_\_\_\_\_

Pretendents:\_\_\_\_\_\_\_\_\_\_\_\_\_\_\_\_\_\_\_\_\_\_

Reģistrācijas Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tās\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā,

*(vadītāja vai pilnvarotās personas vārds un uzvārds)*

* *Ja pretendents ir piegādātāju apvienība:*
* *personas, kuras veido piegādātāju apvienību (nosaukums, reģ.Nr., juridiskā adrese): \_\_\_\_\_\_\_\_\_\_\_\_\_;*
* *katras personas atbildības līmenis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.*

**ar šī pieteikuma iesniegšanu:**

1. Piesakās dalībai Iepirkumā “Dažādu individuālo aizsardzības līdzekļu iegāde” (identifikācijas Nr.RSU-2018/24/ZI-AK);
2. Apliecina, ka visi iesniegtie dokumenti veido šo piedāvājumu;
3. Apņemas ievērot visas Iepirkuma nolikuma prasības;
4. Apņemas, ja tiek piešķirtas līguma slēgšanas tiesības, slēgt līgumu un izpildīt visus līguma noteikumus;
5. Piedāvātās preces ir atļauts izplatīt Latvijas Republikā un Eiropas Savienībā;
6. Tai piedāvātajai precei, kur tas ir prasīts, ir visi nepieciešamie sertifikāti u.c. dokumenti;
7. Visas iesniegtās ziņas ir patiesas, tajā skaitā precīza pieteikumā norādītā kontaktinformācija;
8. Apņemas piegādāt preci atbilstoši ražotāja noteiktajām transporta prasībām. Apzinās risku, ka, ja piegādās preci neatbilstošu ražotāja noteiktajām transporta prasībām, Pasūtītājs šīs preces nepieņems.
9. Apliecina, ka uzņēmums **atbilst** **mazā/vidējā[[2]](#footnote-2) uzņēmuma statusam** *(vajadzīgo pasvītrot).*
10. Pretendents plāno piesaistīt līguma izpildē šādus apakšuzņēmējus *(norāda, ja apakšuzņēmēju sniedzamo pakalpojumu vērtība ir 10 procenti no kopējās iepirkuma vērtības vai lielāka)*:

### 10.1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(Norāda pēc nepieciešamības).*

1. Pretendenta piesaistītā apakšuzņēmēja uzņēmums atbilst mazā vai vidējā (*vajadzīgo pasvītrot*) uzņēmuma statusam *(norāda pēc nepieciešamības).*

**Kontaktinformācija:**

Pretendenta juridiskā adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta faktiskā adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktpersonas vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tālruņa Nr.:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Faksa Nr.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankas rekvizīti: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(vadītāja vai pilnvarotās personas amats, paraksts un paraksta atšifrējums)*

**2.pielikums**

Iepirkuma nolikumam

“Dažādu individuālo aizsardzības līdzekļu iegāde”

 ID Nr. RSU-2018/24/ZI-MI

Pretendenta nosaukums:\_\_\_\_\_\_\_\_\_\_\_\_\_\_\_\_\_\_\_\_

Datums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Tehniskā specifikācija/Tehniskā un finanšu piedāvājuma veidlapa**

**(Skatīt atsevišķi pievienoto failu)**

1. Atbilstoši Eiropas Komisijas 2003. gada 6. maija Ieteikumam par mikro, mazo un vidējo uzņēmumu definīciju (OV L124, 20.5.2003.): Mazais uzņēmums - uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus *euro*; Vidējais uzņēmums - uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus *euro*, un/vai, kura gada bilance kopā nepārsniedz 43 miljonus *euro*. [↑](#footnote-ref-1)
2. Mazais uzņēmums – uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus *euro*;

Vidējais uzņēmums – uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus *euro*, un/vai, kura gada bilance kopā nepārsniedz 43 miljonus *euro*. [↑](#footnote-ref-2)